
Pielikums Nr. 3
Iepirkuma procedūras
„Sertificētu ārstu pakalpojumi mikroķirurģijas programmas
 un citu mikroķirurģijas pakalpojumu nodrošināšanai
 SIA „Rīgas Austrumu klīniskā universitātes slimnīca” pacientiem”,
Id. Nr. RAKUS 2024/41B, Nolikumam
Līgums Nr. ___________
[bookmark: _Hlk57281597]par sertificētu ārstu pakalpojumiem mikroķirurģijas programmas un citu mikroķirurģijas pakalpojumu nodrošināšanai SIA „Rīgas Austrumu klīniskā universitātes slimnīca” pacientiem
Rīgā,								        2024. gada __.___________ 								
SIA “Rīgas Austrumu klīniskā universitātes slimnīca (turpmāk – Slimnīca), kuru saskaņā ar _______________ pārstāv ____________________________________________ no vienas puses, un
_____________________ (turpmāk – Pakalpojuma sniedzējs), kuru saskaņā ar ______________________ pārstāv _______________________, no otras puses, 
abi kopā turpmāk – Puses, katrs atsevišķi – Puse,
pamatojoties uz iepirkuma „Sertificētu ārstu pakalpojumi mikroķirurģijas programmas un citu mikroķirurģijas pakalpojumu nodrošināšanai SIA „Rīgas Austrumu klīniskā universitātes slimnīca” pacientiem” (id. Nr. RAKUS 2024/41B) rezultātiem, noslēdz šādu līgumu (turpmāk – Līgums):
1. LĪGUMA PRIEKŠMETS
1.1 Līguma priekšmets ir sertificētu ārstu pakalpojumu sniegšana mikroķirurģijas programmas un citu mikroķirurģijas pakalpojumu nodrošināšanai plastiskās, rekonstruktīvās un mikroķirurģijas profila pacientiem, kurus Pakalpojuma sniedzējs sniedz Slimnīcai saskaņā ar Slimnīcā kopumā reglamentēto ārstniecības procesa organizācijas kārtību un noteikto apjomu (turpmāk – Pakalpojumi).
1.2 Šī Līguma izpratnē Pakalpojumu sniegšana ir ar Slimnīcu saskaņota šī Līguma pielikumā Nr. 1 uzskaitītu sertificētu ārstu profesionālā darbība (atbilstoši pielikumam Nr. 2), kas notiek saskaņā ar:
1.3.1. Ārstniecības likumu;
1.3.2. Slimnīcas darba kārtības noteikumiem;
1.3.3. Latvijas plastikas ķirurgu asociācijas apstiprinātu Plastikas ķirurga specialitātes nolikumu;
1.3.4. ārsta ētikas normām;
1.3.5. šī Līguma noteikumiem.
2. LĪGUMA SUMMA UN NORĒĶINU KĀRTĪBA
2.1. Līguma summa ir līdz EUR 2 400 000,00 (divi miljoni četri simti tūkstoši euro un 00 centi) (Pakalpojumi netiek aplikti ar pievienotās vērtības nodokli).
2.2. Slimnīca Pakalpojuma sniedzējam par Pakalpojumu maksā pielikumā Nr. 2 noteikto maksu par operācijām un manipulācijām.
2.3. Slimnīca veic samaksu Pakalpojuma sniedzējam 60 (sešdesmit) darba dienu laikā pēc sniegto Pakalpojumu nodošanas – pieņemšanas akta abpusējas parakstīšanas un rēķina saņemšanas. Pakalpojuma sniedzējs rēķinu apmaksai nosūta uz e-pasta adresi: rekini@aslimnica.lv. 
2.4. Samaksu Slimnīca veic ar pārskaitījumu uz Pakalpojuma sniedzēja Līgumā norādīto bankas kontu. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.
2.5. Pakalpojuma sniedzējam nav pretenziju, ka Slimnīca iepērk tādu Pakalpojuma apjomu, kāds nepieciešams Slimnīcas darbības nodrošināšanai.
3. PAKALPOJUMU SNIEGŠANAS VIETA, VISPĀRĒJĀ UN NODOŠANAS - PIEŅEMŠANAS KĀRTĪBA
3.1. Pakalpojuma sniedzējs Pakalpojumus sniedz Slimnīcas telpās.
3.2. Līgumā paredzētos Pakalpojumus ir tiesīgi sniegt vienīgi Slimnīcas akceptētie sertificētie ārsti un rezidenti, kuri ir tiesīgi strādāt sertificētu ārstu vadībā, un ar kuriem Pakalpojuma sniedzējam ir noslēgts darba līgums. Slimnīcas akceptētie ārsti uzskaitīti šī Līguma pielikumā Nr.1.
3.3. Pakalpojuma sniedzējam ir tiesības piedalīties darba organizēšanā Slimnīcas Operāciju blokos (atbilstoši Slimnīcas pasūtījumam par veicamajām plānveida un neatliekamām operācijām).
3.4. Pakalpojuma sniedzējs sniedz Pakalpojumu, iepriekš to rakstiski saskaņojot ar Slimnīcu (tai skaitā Pakalpojuma ietvaros veicamo operāciju sarakstu, dežurējošo ārstu sarakstu, izmaiņas minētajos sarakstos) atbilstoši Slimnīcas iekšējos normatīvajos aktos noteiktajam.
3.5. Pakalpojuma sniedzējs sniedz Pakalpojumu, piesaistot atbilstoša profila Slimnīcas sertificētus speciālistus, par kuru medicīnisko darbību atbildību uzņemas Pakalpojuma sniedzējs un Slimnīca.
3.6. Pakalpojuma sniedzējs nozīmē atbildīgo personu savu darbinieku darbu organizācijai Slimnīcā un sadarbībai ar Slimnīcu.
3.7. Līguma pielikumā Nr. 2 norādītie manipulāciju kodi var tikt papildināti vai svītroti atbilstoši Slimnīcas nepieciešamībai saņemt sertificētu ārstu pakalpojumus mikroķirurģijas programmas un citu mikroķirurģijas pakalpojumu nodrošināšanai, nemainot kopējo Līguma 3.1. punktā norādīto summu.
3.8. Slimnīcas Statistikas daļa (Līguma 6.5.1.1. punktā norādītais pārstāvis) līdz katra mēneša 7. datumam atbilstoši Slimnīcas informācijas sistēmā “ĀrstaBirojs” Pakalpojuma sniedzēja ievadītajām manipulācijām apkopo Pakalpojuma sniedzēja veiktās manipulācijas par iepriekšējā kalendārajā mēnesī sniegtajiem Pakalpojumiem un apkopojumu e-pasta vēstulē nosūta Pakalpojuma sniedzējam (Vienošanās 6.5.2.2. punktā norādītajam  pārstāvim).
3.9. Pakalpojuma sniedzējs (Līguma 6.5.2.2. punktā norādītais pārstāvis) un Slimnīca (Līguma 6.5.1.2. punktā norādītais pārstāvis) līdz katra mēneša 10. datumam veic Pakalpojuma sniedzēja iepriekšējā kalendārajā mēnesī veikto manipulāciju kodu salīdzināšanu, precizēšanu un labošanu Slimnīcas informācijas sistēmā „ĀrstaBirojs”.
3.10. Pakalpojuma sniedzējs (Līguma 6.5.2.2. punktā norādītais pārstāvis) līdz katra mēneša 11. datumam iesniedz Slimnīcai (Līguma 6.5.1.1. - 6.5.1.3. punktā norādītajiem pārstāvjiem) sniegto Pakalpojumu nodošanas – pieņemšanas akta projektu par iepriekšējā kalendārajā mēnesī sniegtajiem Pakalpojumiem, nosūtot uz Slimnīcas atbildīgo personu e-pasta adresēm.
3.11. Slimnīca (Līguma 6.5.1.3. punktā noteiktā atbildīgā persona) līdz katra mēneša 25. datumam veic Pakalpojumu nodošanas – pieņemšanas akta projektā norādīto manipulāciju un to kodu atbilstības pārbaudi pacientu medicīniskajā dokumentācijā norādītajai pacienta ārstēšanai. Ja Slimnīcas atbildīgā persona Pakalpojumu nodošanas – pieņemšanas akta projektā konstatē nepilnības un/vai neatbilstības, tā apstiprina Pakalpojumu nodošanas – pieņemšanas aktu tajā daļā, par kuru nav iebildumi, savukārt savus argumentētus iebildumus ar e-pasta vēstuli nosūta Pakalpojumu sniedzējam (Līguma 6.5.2.2. punktā noteiktajam pārstāvim). Ja Pakalpojuma sniedzējs piekrīt iebildumiem, tas novērš neatbilstības un iesniedz koriģētu, no Pakalpojuma sniedzēja puses parakstītu Pakalpojumu nodošanas – pieņemšanas aktu un attiecīgu rēķinu Slimnīcai. 
3.12. Ja līdz mēneša 20. datumam no Slimnīcas atbildīgajām personām iebildumi netiek saņemti, uzskatāms, ka Slimnīcas atbildīgajām personām iebildumu nav un nebūs, izņemot gadījumu, ja iekšējas vai ārējas pārbaudes laikā tiek konstatētas neatbilstības. 
3.13. Ja Pakalpojuma sniedzējs nepiekrīt iebildumiem pilnīgi vai kādā to daļā, tas līdz mēneša 25. datumam iesniedz Slimnīcai: 
3.13.1.  no savas puses parakstītus sniegto Pakalpojumu nodošanas – pieņemšanas aktu par iepriekšējā mēnesī sniegtajiem Pakalpojumiem, par kuriem nav strīda, un rēķinu. Slimnīcai (Līguma 6.5.1.3.punktā norādītajam Slimnīcas pārstāvim vai tā prombūtnes laikā Slimnīcas 6.5.1.4.punktā norādītajam pārstāvim) ir pienākums aktu parakstīt un nosūtīt atpakaļ Pakalpojumu sniedzējam 2 (divu) darba dienu laikā, skaitot no tā saņemšanas brīža; 
3.13.2. sniegto Pakalpojumu nodošanas – pieņemšanas aktu par iepriekšējā mēnesī sniegtajiem Pakalpojumiem, par kuriem ir strīds, un Puses, izmantojot e-pasta saraksti un jebkurus citus sakaru līdzekļus, cenšas novērst domstarpības par veikto manipulāciju un to kodu atbilstību. 
3.14. Ja starp Slimnīcu un Pakalpojumu sniedzēju domstarpības par attiecīgajā  Pakalpojumu pieņemšanas – nodošanas aktā iekļauto veikto manipulāciju un to kodu atbilstību netiek novērstas līdz akta iesniegšanas mēneša 25. datumam, Pušu pārstāvji ne vēlāk kā 5 darba dienu laikā tiekas klātienē, domstarpību novēršanai.  
3.15. Ja Līguma 3.14. punktā noteiktajā kārtībā domstarpības netiek novērstas, Puses 30 dienu laikā, skaitot no Pušu pārstāvju tikšanās dienas klātienē, viena otrai par strīdus priekšmetu (priekšmetiem) iesniedz jaunus pierādījumus un papildus rakstveida paskaidrojumus, un 10 dienu laikā, skaitot no pierādījumu un rakstveida paskaidrojumu iesniegšanas termiņa pēdējās dienas, Pušu pārstāvji domstarpību novēršanai atkārtoti tiekas klātienē. Ja atkārtotas tikšanās reizē domstarpības netiek novērstas, Puses uzskatīs, ka sarakstes un sarunu ceļā domstarpības nav novēršamas.
3.16. Slimnīcas Statistikas daļa (Līguma 6.5.1.1. punktā norādītais pārstāvis) atbilstoši attiecīgajam Slimnīcas noslēgtajam līgumam ar Nacionālo veselības dienestu (turpmāk -NVD) ik mēnesi līdz 5. datumam, pirms ir pabeigts Līgumā aprakstītais Pakalpojumu nodošanas – pieņemšanas process, iesniedz NVD datus par iepriekšējā kalendārajā mēnesī sniegtajiem ārstniecības pakalpojumiem, tostarp Pakalpojuma sniedzēja sniegtajiem Pakalpojumiem, pamatojoties uz informācijas sistēmā “ĀrstaBirojs” Pakalpojuma sniedzēja ievadītajām manipulācijām. Slimnīca nodrošina datu aktualizēšanu (labojumus) NVD informācijas sistēmā atbilstoši abpusēji parakstītiem Pakalpojumu pieņemšanas – nodošanas aktiem, ievērojot Slimnīcas līgumā ar NVD noteiktos datu labojumu termiņus kalendārā gada ietvaros. 
3.17. Slimnīcas Statistikas daļa (Līguma 6.5.1.2. punktā norādītais pārstāvis) līdz katra gada 25. janvārim un 25. jūlijam atbilstoši Slimnīcas informācijas sistēmā “Ārsta birojs” Pakalpojuma sniedzēja ievadītajām NCSPS manipulācijām (NOMESCO kodi) apkopo Pakalpojuma sniedzēja veiktās manipulācijas par iepriekšējos sešos kalendārajos mēnešos sniegtajiem Pakalpojumiem un apkopojumu e-pasta vēstulē nosūta Pakalpojuma sniedzējam (Vienošanās 6.5.2.2. punktā norādītajam  pārstāvim).   
3.18. Ja kāds no Līguma 3. sadaļā noteiktajiem beigu termiņiem iekrīt brīvdienā vai svētku dienā, Puses par beigu termiņu uzskatīs nākamo darba dienu, kas seko brīvdienai vai svētku dienai. 
4. PUŠU TIESĪBAS UN PIENĀKUMI
4.1.  Pakalpojuma sniedzējs apņemas un ir tiesīgs:
4.1.1. sniegt kvalitatīvus veselības aprūpes pakalpojumus atbilstoši specializācijai;
4.1.2. nekavējoties informēt Slimnīcu par dzīvību apdraudošām komplikācijām, zāļu blakus parādībām un pacientu sūdzībām par Pakalpojuma sniedzēja sniegtās medicīniskās aprūpes kvalitāti;
4.1.3. veikt savstarpējiem norēķiniem nepieciešamo Pakalpojuma apjoma un vērtības, kā arī finanšu resursu uzskaiti;
4.1.4. Slimnīcas informācijas sistēmā „Ārsta birojs” ievadīt un aizpildīt medicīnisko un statistisko dokumentāciju atbilstoši normatīvajiem aktiem un saskaņā ar Slimnīcas iekšējiem noteikumiem “Veselības aprūpes pakalpojumu uzskaites un medicīniskās dokumentācijas aizpildīšanas un aprites kārtība”;
4.1.5. nozīmēt medikamentu ordinācijas vidējam medicīniskam personālam un atbildēt par to nepieciešamību;
4.1.6. sniegt Slimnīcas saistību izpildei nepieciešamo informāciju;
4.1.7. [bookmark: _GoBack]savlaicīgi veikt savstarpējos norēķinus;
4.1.8. nodrošināt savas darbības (tajā skaitā arī finansiālās darbības) likumīgumu. 
4.2. Slimnīca apņemas un ir tiesīga: 
4.2.1. veikt savstarpējiem norēķiniem nepieciešamo Pakalpojuma apjoma un vērtības, kā arī finanšu resursu uzskaiti;
4.2.2. sniegt Pakalpojuma sniedzēja saistību izpildei nepieciešamo informāciju, t.sk. iepazīstināt ar Slimnīcas iekšējiem noteikumiem “Veselības aprūpes pakalpojumu uzskaites un medicīniskās dokumentācijas aizpildīšanas un aprites kārtība”; 
4.2.3. savlaicīgi veikt savstarpējos norēķinus par sniegtajiem Pakalpojumiem;
4.2.4. medicīniskās uzskaites dokumentācijas aprites administrēšanai nodrošināt Pakalpojuma sniedzēja Līguma pielikumā Nr. 3 uzskaitītajiem darbiniekiem piekļuvi Slimnīcas informācijas sistēmai „Ārsta birojs”;
4.2.5. nodrošināt Pakalpojumu sniedzējam iespēju Līguma izpildes laikā izmantot Slimnīcas telpās Slimnīcai piederošas 2 (divas) darba stacijas (2 (divus) datorus ar inventāra Nr. 1023257 un Nr.1233505 un 2 (divus) monitorus ar inventāra Nr. 1026011 un Nr. 1233506) ar interneta pieslēgumu informācijas ievadīšanai Slimnīcas informācijas sistēmā “ĀrstaBirojs” un Slimnīcas elektroniskās medikamentu ordinācijas sistēmā “PalmaMedical”.
4.2.6. kontrolēt un uzraudzīt, kā Pakalpojuma sniedzējs pilda iekšējās kārtības, pacientu ārstēšanas noteikumus un Līgumā uzņemtās saistības;
4.2.7. sniegtā Pakalpojuma kvalitātes izvērtēšanai pieaicināt neatkarīgu ekspertu.
5. PUŠU ATBILDĪBA
5.1. Puses ir atbildīgas par šajā Līgumā uzņemto saistību izpildi un atbild par otrai Pusei sniegtās informācijas patiesumu un pilnīgumu.
5.2. Pakalpojuma sniedzējs uzņemas pilnu atbildību par veikto medicīnisko manipulāciju un nozīmējumu sekām un atbilstību spēkā esošajiem ārstniecību regulējošajiem normatīviem.
5.3. Pakalpojuma sniedzējs apliecina, ka visi Līguma pielikumā Nr. 1 uzskaitītie darbinieki ir sertificēti ārsti (vai ārsti - rezidenti) un ir tiesīgi praktizēt Latvijas Republikā.
5.4. Pakalpojuma sniedzējs apliecina, ka tā darbinieki veiks vienīgi tādas ārstnieciskās un diagnostiskās manipulācijas, kādas šādas kvalifikācijas ārstiem ir atļautas saskaņā ar pastāvošajiem normatīvajiem aktiem. Šis nosacījums ir attiecināms arī uz pieaicinātiem sertificētiem speciālistiem, kuri sadarbojas ar Pakalpojuma sniedzēju.
5.5. Pakalpojuma sniedzējs uzņemas civiltiesisko atbildību par tam uzticēto un tā lietošanā esošo materiālo vērtību saglabāšanu un racionālu izmantošanu.
5.6. Pakalpojuma sniedzējs apņemas neiekasēt no pacientiem ārstēšanās laikā stacionāra un ambulatorajā etapā nekādas normatīvajos aktos un šajā Līgumā neparedzētas iemaksas, un sniegt tiem pilnīgu, patiesu un saprotamu informāciju par tiesībām saņemt valsts apmaksātos veselības aprūpes pakalpojumus.
5.7. Pakalpojuma sniedzējs 5 (piecu) dienu laikā informē Slimnīcu par izmaiņām pielikumā Nr. 1 un pielikumā Nr. 3, noformējot izmaiņas rakstiski.
6. SAVSTARPĒJĀ SADARBĪBA LĪGUMA IZPILDES NODROŠINĀŠANAI
6.1. Puses nekavējoties ziņo viena otrai par jebkuriem apstākļiem, kas apdraud Līguma saistību sekmīgu izpildi.
6.2. Puses apņemas regulāri tikties un pārrunāt Līgumu izpildes gaitu, izpildes gaitā radušās problēmas un objektīvas nepieciešamības gadījumā precizēt un grozīt tā nosacījumus (tajā skaitā arī norēķinu kārtību).
6.3. Savstarpējās pārrunās Puses vadās pēc principa, ka Līguma nosacījumiem jāveicina pacientu aprūpes uzlabošana, pieejamo resursu efektīvāka izmantošana.
6.4. Slimnīca nodrošina Pakalpojuma sniedzējam darba apstākļus un resursus, kādi caurmērā tiek nodrošināti citu Slimnīcas profilu pacientu ārstēšanai, ņemot vērā Pakalpojuma sniedzēja sniegto pakalpojumu specifiku, samērojot Pakalpojuma sniedzēja vajadzības ar Slimnīcas finansiālo stāvokli. Ja Slimnīcas rīcībā nav visa tā aprīkojuma, kas nepieciešams ārstniecības pakalpojumu sniegšanai plastiskās, rekonstruktīvās un mikroķirurģijas profila pacientiem, Pakalpojumu sniedzējs izmanto savus instrumentus un rīkus.
6.5. Puses vienojas, ka Pakalpojuma sniedzēja darbinieki, kuri nodrošina Līguma izpildi, var Līguma izpildes laikā izmantot Slimnīcas ierādītu telpu/-as kā telpu personāla atpūtai / personāla apģērba maiņai un glabāšanai. Slimnīca pēc Līguma noslēgšanas Pakalpojuma sniedzējam ierāda telpu Nr.001-765, kas atrodas stacionāra “Gaiļezers” 1. korpusa 11. stāvā, ar platību 39,3 m2, kuru izmanto kā Pakalpojuma sniedzēja darbinieki, tā Slimnīcas darbinieki.
6.6. Atbildīgās personas šī Līguma darbības laikā:
6.6.1. no Slimnīcas puses: 
6.6.1.1.  Statistikas daļas vadītāja Gaļina Ivanova, tālr. 67303103, e-pasts: galina.ivanova@aslimnica.lv, kura nodrošina Pakalpojumu pieņemšanas – nodošanas aktā iekļautās informācijas kontroli un sniedz informāciju par Slimnīcā sniegtajiem ārstniecības pakalpojumiem (tostarp arī Pakalpojumiem) Nacionālajam veselības dienestam;
6.6.1.2. Statistikas daļas vecākā datu bāzes administratore Olga Loiteršteine, tālr. 25636766, e-pasts: olga.loitersteine@aslimnica.lv, kura veic Pakalpojumu pieņemšanas – nodošanas aktā iekļautās informācijas (manipulācijas kodu) salīdzināšanu ar Slimnīcas informācijas sistēmā “ĀrstaBirojs” ievadītajiem manipulācijas kodiem;
6.6.1.3. [bookmark: _Hlk164076435]Traumatoloģijas un ortopēdijas klīnikas plastikas un rokas ķirurģijas nodaļas virsārsts Dzintars Ozols, tālr. 67042627, e-pasts: dzintars.ozols@aslimnica.lv, kurš veic Pakalpojumu pieņemšanas nodošanas aktā norādīto manipulāciju atbilstības pārbaudi Slimnīcas pacientu medicīniskajā dokumentācijā norādītajai pacienta ārstēšanai un ir pilnvarots parakstīt Slimnīcas vārdā Pakalpojumu nodošanas - pieņemšanas aktus, 
6.6.1.4. ārstniecības direktore Ilze Pučkure, tālr. 67042966, e-pasts: ilze.puckure@aslimnica.lv, kura ir Slimnīcas pārstāve visus jautājumos saistībā ar Līguma izpildi un Pušu domstarpību risināšanu. 

6.6.2. no Pakalpojuma sniedzēja puses: 
6.6.2.1. _________, tālr. _________, e-pasts: _________, kurš ir  Pakalpojumu sniedzēja pārstāvis visos jautājumos saistībā ar Līguma izpildi;
6.6.2.2. __________, tālr. ________, e-pasts: _________, kura nodrošina Pakalpojumu pieņemšanas- nodošanas projekta sagatavošanu, iesniegšanu Slimnīcai (6.5.1.2.punktā noteiktajai pārstāvei) un nepieciešamo korekciju veikšanu aktā;
6.6.2.3. _________, tālr. _________, e-pasts: __________, kura nodrošina Pakalpojumu koordinatora pienākumus Slimnīcā (Slimnīcas telpās), kā arī nodrošina organizatorisko ierakstu veikšanu informācijas sistēmā “Ārsta Birojs” un sniedz atbalstu Pakalpojuma sniedzēja darbiniekiem saistībā ar Līguma izpildi.
7. PAKALPOJUMA SNIEDZĒJA DARBINIEKU TIESĪBAS UN PIENĀKUMI SLIMNĪCĀ
7.1. Pakalpojuma sniedzēja darbiniekiem jārūpējas par tiem uzticēto un to lietošanā esošo materiālo vērtību saglabāšanu un racionālu izmantošanu.
7.2. Pakalpojuma sniedzēja darbiniekiem jāievēro un jāpakļaujas Slimnīcā pastāvošajiem darba drošības, ugunsdzēsības, sanitārajiem, iekšējās kārtības un visiem citiem noteikumiem un administrācijas rīkojumiem, cik tālu tas ir nepieciešams šī Līguma izpildei un (vai) ietekmē Slimnīcas normālu darbu.
7.3. Slimnīca apņemas rakstveidā informēt Pakalpojuma sniedzēju par izmaiņām Līguma 7.2. punktā minētajos noteikumos.
7.4. Slimnīca pilnvaro pielikumā Nr. 1  norādītos Pakalpojuma sniedzēja ārstus šī Līguma izpildes nodrošināšanai nepieciešamajā apjomā Slimnīcas vārdā dot saistošus norādījumus Rokas un plastiskās ķirurģijas nodaļas, Slimnīcas Operāciju bloka un citu struktūrvienību personālam, kas Pakalpojuma sniegšanas ietvaros iesaistīts ārstniecības procesā, tādā pašā apjomā, kādā Pakalpojuma sniedzēja ārsti būtu tiesīgi tos dot, ja tie būtu Slimnīcas darbinieki.
8. DIENNAKTS DEŽŪRU NODROŠINĀŠANA UN KONSULTĀCIJAS
8.1. Pakalpojuma sniedzējs ir atbildīgs par nepārtrauktu diennakts dežūru nodrošināšanu mikroķirurģijas pakalpojumu sniegšanai Slimnīcā.
8.2. Pakalpojuma sniedzējs nodrošina vismaz viena sertificēta ārsta un vismaz viena ārsta palīga diennakts dežūras Slimnīcas Neatliekamās medicīnas un pacientu uzņemšanas klīnikā mikroķirurģijas pakalpojumu sniegšanai. Dežūru sarakstu sastāda Pakalpojuma sniedzējs, un tas tiek saskaņots ar Līguma 6.5.1. punktā noteikto Slimnīcas atbildīgo personu līdz kārtējā mēneša 25. datumam par sekojošo mēnesi.
8.3. Dežūru laikā Pakalpojuma sniedzēja ārstu tiesības un pienākumi ir tādi paši kā Slimnīcas ārstiem. Pakalpojuma sniedzēja ārsti dežūru laikā pakļauti Slimnīcas atbildīgajam dežūrķirurgam un atbildīgajam dežurantam Neatliekamās medicīnas un pacientu uzņemšanas klīnikā.
8.4. Akūtās konsultācijas kompetences ietvaros citās Slimnīcas nodaļās esošiem pacientiem Pakalpojuma sniedzējs sniedz bez atsevišķas samaksas.
8.5. Pakalpojuma sniedzējs visā šī Līguma darbības laikā nodrošina bezmaksas konsultācijas Slimnīcas darbiniekiem, ja tiem ir attiecīgs ārsta norīkojums.
8.6. Pakalpojuma sniedzēja ārstiem ir pienākums bez papildu atlīdzības piedalīties Slimnīcas ārstu rīkotajos konsīlijos, ja no Slimnīcas saņemts attiecīgs uzaicinājums.
9. LĪGUMA SPĒKĀ ESĪBAS NOTEIKUMI
9.1. Līgums stājas spēkā tā abpusējas parakstīšanas brīdī un ir spēkā 24 (divdesmit četrus) mēnešus vai līdz Līguma summas pilnīgai apguvei atkarībā no tā, kurš no nosacījumiem iestājas pirmais.
9.2. Līguma pirmstermiņa izbeigšana iespējama, Pusēm rakstiski vienojoties.
9.3. Slimnīca ir tiesīga vienpusēji izbeigt Līgumu pirms termiņa, rakstiski brīdinot par to Pakalpojuma sniedzēju 6 (sešus) mēnešus iepriekš.
9.4. Slimnīca ir tiesīga nekavējoties, ar vienpusēju rakstisku paziņojumu izbeigt Līgumu pirms termiņa, ja:
9.4.1. ir uzsākta Pakalpojuma sniedzēja labprātīga vai piespiedu likvidācija;
9.4.2. pret Pakalpojuma sniedzēju ir uzsākta maksātnespējas procedūra, vai tā darbība ir apturēta;
9.4.3. Pakalpojuma sniedzējs (vai tā darbinieki) rupji un sistemātiski pārkāpj Līguma noteikumus, tai skaitā ir saņemti Veselības inspekcijas lēmumi par Pakalpojuma sniedzēja nekvalitatīvi sniegtu Pakalpojumu pacientam, un Pakalpojuma sniedzējs šos pārkāpumus nav novērsis 10 (desmit) dienu laikā pēc Slimnīcas rakstveida brīdinājuma par Līguma pirmstermiņa izbeigšanu iesniegšanas Pakalpojuma sniedzējam. Brīdinājumā norādāmi Pakalpojuma sniedzēja pārkāpumi.
9.4.4. Līgumu nav iespējams izpildīt tādēļ, ka Pakalpojuma sniedzējam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.5. Pakalpojuma sniedzējs ir tiesīgs nekavējoties, ar vienpusēju rakstisku paziņojumu izbeigt Līgumu pirms termiņa, ja Slimnīca sistemātiski pārkāpj Līguma noteikumus, un Slimnīca šos pārkāpumus nav novērsusi 10 (desmit) dienu laikā pēc Pakalpojuma sniedzēja rakstveida brīdinājuma par Līguma pirmstermiņa izbeigšanu iesniegšanas Slimnīcai. Brīdinājumā norādāmi Slimnīcas pārkāpumi.
10. NEPĀRVARAMA VARA
10.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, kas izraisījuši Pakalpojuma sniegšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
10.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā piecu darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienolīdzties par to, vai šādi nepārvaramas varas apstākļi traucē vai padara Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
10.3. Ja nepārvaramas varas apstākļu dēļ Līgums nav izpildāms ilgāk par vienu mēnesi, katram no Pusēm ir tiesības vienpusēji izbeigt Līgumu, par to rakstiski informējot otru Pusi. Šajā gadījumā neviena Puse nevar prasīt Līguma izbeigšanas rezultātā radušos zaudējumu atlīdzināšanu.
11. CITI NOTEIKUMI
11.1. Visus strīdus, kas Pusēm radušies Līguma sakarā, tās risina ar abpusēju labticīgu sarunu palīdzību savstarpēji pieņemama risinājuma panākšanai.
11.2. Gadījumā, ja savstarpēja vienošanās nav panākama, strīds Latvijas Republikas normatīvajos aktos noteiktajā kārtībā tiek izskatīts Latvijas Republikas tiesā.
11.3. Visus jautājumus, kuri nav atrunāti Līgumā vai tā pielikumos, kā arī zaudējumu noteikšanu Puses risina, vadoties pēc spēkā esošajos Latvijas Republikas normatīvajos aktos noteiktā.
11.4. Visi Līguma pielikumi, kā arī visas Līguma ietvaros rakstiski noformētās un Pušu parakstītās izmaiņas, grozījumi, līgumslēdzēju norunas, vienošanās, akti un citi dokumenti, kas ir tieši saistīti ar Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi ir spēkā tikai tad, kad tie izteikti rakstveidā un ir Pušu parakstīti.
11.5. Puses apņemas bez otras Puses iepriekšējas rakstiskas piekrišanas neizpaust informāciju par otru Pusi, ko tā ieguvusi Līguma izpildes gaitā, izņemot gadījumus, kad informācijas izpaušana ir pamatota ar tiesību normu vai šī informācija ir publiski pieejama. 
11.6. Puses savstarpēji nodrošina Līguma izpildes laikā iegūtās informācijas konfidencialitāti un izmantošanu tikai Līguma izpildes vajadzībām, kā arī datu aizsardzības prasību ievērošanu atbilstoši  Eiropas Parlamenta un Padomes 2016. gada 27. aprīļa Regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības, nepieciešamības gadījumā, noslēdzot datu apstrādes līgumu.
11.7. Līgums sastādīts latviešu valodā uz __ (________) lapām 2 (divos) eksemplāros, pa vienam eksemplāram katrai Pusei. Katram Līguma eksemplāram pievienoti šādi pielikumi, kas ir Līguma neatņemamas sastāvdaļas:
11.7.1. [bookmark: _Hlk163478054]pielikums Nr. 1 „Pakalpojumu sniegšanā iesaistīto ārstu saraksts” uz __ (_____) lapām;
11.7.2. pielikums Nr. 2 „Tehniskā specifikācija - finanšu piedāvājums” uz __ (_______) lapām;
11.7.3. [bookmark: _Hlk163478434]pielikums Nr. 3 „Pakalpojuma sniedzēja darbinieku saraksts” uz __ (_____) lapām.

